
ρωσών την Υπηρεσία Ελέγχου Δαπανών Υγείας 

Καθορισμός της διαρθρώσεως, των αρμοδιοτήτων ως και 
λοιπών λειτουργικών ρυθμίσεων αφορωσών την Υπη¬ 
ρεσία Ελέγχου Δαπανών Υγείας Φορέων Κοινωνικής 
Ασφαλίσεως (ΥΠ.Ε.ΔΥ.Φ.Κ.Α.) και την Υπηρεσία Επι¬ 
χειρησιακού Σχεδιασμού και Αναπτύξεως Πληροφορι¬ 
κής της Γενικής Γραμματείας Κοινωνικών Ασφαλίσε¬ 
ων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. α) Τα άρθρα 32 και 36 του Ν. 2676/99 (ΦΕΚ 1/Α/99) 


"Οργανωτική και λειτουργική αναδιάρθρωση των φορέων 
κοινωνικής ασφάλισης και άλλες διατάξεις". 

β) το άρθρο 29Ατου Ν. 1558/1985 (ΦΕΚ 137/85), που 
προστέθηκε με το άρθρο 27 του Ν. 2081/92 (ΦΕΚ 154 Α) 
και αντικαταστάθηκε με το άρθρο 1 παρ. 2α Ν. 2469/97 
(ΦΕΚ 38 Α). 

2. Την 1039386/441/Α 0006/21.4.2000 απόφαση του 
Πρωθυπουργού και του Υπουργού Οικονομικών, "Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών" (ΦΕΚ 571 /Β/21.4.2000). 

3. Την αριθ. ΔΙΔΚ/Φ1/2/11187/12.5.2000 κοινή Απόφαση 
του Πρωθυπουργού και της Υπουργού Εσωτερικών, Δη¬ 
μόσιας Διοίκησης και Αποκέντρωσης "Ανάθεση αρμοδιο¬ 
τήτων Υπουργού Εσωτερικών, Δημόσιας Διοίκησης και Α¬ 
ποκέντρωσης στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης" (ΦΕΚ 630/Β/2000). 

4. Την αριθμ. 80027/4.5.2000 κοινή απόφαση του Πρω¬ 
θυπουργού και Υπουργού Εργασίας και Κοινωνικών Α¬ 
σφαλίσεων "Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων" (ΦΕΚ610/Β/ 
9.5.2000). 

5. Το γεγονός ότι από τις διατάξεις αυτού του Προεδρι¬ 
κού Διατάγματος, προκαλείται ετήσια δαπάνη ποσού δρχ. 
3.600.000 η οποία για την επόμενη πενταετία θα αντιμε- 
τωπισθεί από τις εγγεγραμμένες πιστώσεις του προϋπο¬ 
λογισμού της ΓΓΚΑ (ΚΑΕ 5173) και για το υπόλοιπο του έ¬ 
τους 2001, ανέρχεται στο ποσό των 1.800.000 δρχ. και θα 
καλυφθεί από το Τακτικό Αποθεματικό της Γ.Γ.Κ.Α. 

6. Τις αριθ. 113/2000 και 240/2001 γνωμοδοτήσεις του 
Συμβουλίου της Επικράτειας μετά από πρόταση των Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών, Εργασίας και Κοινωνικών Ασφα¬ 
λίσεων, αποφασίζουμε: 

Άρθρο 1 

Υπηρεσία Ελέγχου Δαπανών Υγείας 
Φορέων Κοιν. Ασφάλισης (ΥΠ.Ε.ΔΥ.Φ.Κ.Α.) 

Α. Η συσταθείσα με το άρθρο 32 του Ν. 2676/99 (ΦΕΚ 1/ 
Α/99) ΥΠ.Ε.ΔΥ.Φ.Κ.Α. η οποία αναπτύσσεται σε κεντρική 
και περιφερειακές υπηρεσίες, λειτουργεί σε επίπεδο Δι¬ 
εύθυνσης και υπάγεται απευθείας στον Υπουργό Εργα¬ 
σίας και Κοινωνικών Ασφαλίσεων. 

Β. Διάρθρωση - αρμοδιότητες ΥΠ.Ε.ΔΥ.Φ.Κ.Α. 

Η αποστολή της ΥΠ.Ε.ΔΥ.Φ.Κ.Α ανάγεται στην επο- 
πτεία και τον συντονισμό των ενεργειών για τον έλεγχο 

τωνδαπανώντου συστήματος υγειονομικής περίθαλψης, 
όλων των Ασφαλιστικών Φορέων και Κλάδων Ασθένειας 
αρμοδιότητας Γ.Γ.Κ.Α., όπως ειδικότερα αναφέρονται 
στο άρθρο 32 του Ν. 2676/99 (ΦΕΚ 1/Α/99). 

Γ. Την Κεντρική Υπηρεσία της ΥΠ.Ε.Δ.Υ.Φ.Κ.Α συγκρο¬ 
τούντο παρακάτω τμήματα με τις αρμοδιότητες που ανα- 
φέρονται στο καθένα: 

Γ.1. ΤΜΗΜΑ ΕΛΕΓΧΟΥ ΤΩΝ ΔΑΠΑΝΩΝ ΥΓΕΙΑΣ. 

Οι αρμοδιότητες του Τμήματος ορίζονται ως εξής: 
α) Συντονισμός και εποπτεία του ελεγκτικού έργου των 
13 περιφερειακών υπηρεσιών της ΥΠΕΔΥΦΚΑ καθώς και 
οργάνωσή τους, με σκοπό την εύρυθμη λειτουργία τους 
σε συνεργασία πάντα με τους ασφαλιστικούς οργανι¬ 
σμούς. 

β) Εντολή για διενέργεια διοικητικών ερευνών και διοι¬ 
κητικών εξετάσεων κατόπιν εντολής του Υπουργού ή του 
εξουσιοδοτουμένου οργάνου, σε υποβαλλόμενες καταγ¬ 
γελίες σε περιπτώσεις που διαπιστώνονται αδικήματα σε 
θέματα δαπανών υγείας, κατά τον υπηρεσιακό έλεγχο ή 
από τους ελέγχους των ασφαλιστικών φορέων. 

γ) Αξιολόγηση των πορισμάτων ελέγχου που διενεργεί- 
ται από τις περιφερειακές υπηρεσίες, αποστολή τους 
στους ασφαλιστικούς οργανισμούς και όπου κρίνεται α¬ 
παραίτητο διαβίβαση στην εισαγγελική αρχή για τυχόν ε¬ 
πιβολή κυρώσεων. 

δ) Παρακολούθηση των ασφαλιστικών οργανισμών ως 
προς την εφαρμογή των εντολών και ως προς την υλοποί¬ 
ηση των προτάσεων που διατυπώνονται στα πορίσματα. 

Γ.2. ΤΜΗΜΑ ΣΥΝΤΟΝΙΣΜΟΥ ΤΟΥ ΠΡΟΛΗΠΤΙΚΟΥ Ε¬ 
ΛΕΓΧΟΥ ΤΩΝ ΑΣΦΑΛΙΣΤΙΚΩΝ ΟΡΓΑΝΙΣΜΩΝ 
Οι αρμοδιότητες του Τμήματος ορίζονται ως εξής: 
α) Συντονισμός των υπηρεσιών των ασφαλιστικών ορ¬ 
γανισμών για τον έλεγχο των παροχών περίθαλψης, όπου 
απαιτείται έγκριση ελεγκτή γιατρού. 

β) Δημιουργία ειδικών γραφείων ελέγχου από υγειονο¬ 
μικό προσωπικό των ασφαλιστικών οργανισμών, του ΕΣΥ 
και των νομαρχιακών αυτοδιοικήσεων σε όλους τους νο¬ 
μούς της χώρας για την εκ των προτέρων ή εκ των υστέ¬ 
ρων έγκριση παροχών περίθαλψης που χορηγούν οι α¬ 
σφαλιστικοί οργανισμοί στους ασφαλισμένους τους (άρ¬ 
θρο 32 παρ. 4 Ν. 2676/99) (ΦΕΚ 1/Α/99). 

Γ.3. ΤΜΗΜΑ ΜΗΧΑΝΟΓΡΑΦΙΚΟΥ ΕΛΕΓΧΟΥ ΔΑΠΑΝΩΝ 
ΥΓΕΙΑΣ. 

Οι αρμοδιότητες του Τμήματος ορίζονται ως εξής: 
α) Συγκέντρωση στοιχείων και σχεδιασμός εργασιών 
για το μηχανογραφικό έλεγχο των δαπανών υγείας των α¬ 
σφαλιστικών οργανισμών και ανάθεσή τους σετρίτους (α¬ 
σφαλιστικούς οργανισμούς, δημόσιο ή ιδιωτικό τομέα). 

β) Συγκέντρωση και αξιολόγηση των στοιχείων που α¬ 
φορούν δαπάνες υγείας. 

γ) Εισήγηση στις αρμόδιες υπηρεσίες για τη λήψη διοι¬ 
κητικών και νομοθετικών μέτρων. 

Δ. Περιφερειακές Υπηρεσίες της ΥΠ.Ε.Δ.Υ.Φ.Κ.Α. 

Οι περιφερειακές υπηρεσίες της ΥΠ.Ε.Δ.Υ.Φ.Κ.Α. λει¬ 
τουργούν σε επίπεδο τμήματος, έχουν έδρα τις αντίστοι¬ 
χες έδρες των 13 περιφερειώντης χώρας και είναι οι ακό¬ 
λουθες: 

1. Περιφερειακό Τμήμα ΥΠ.Ε.Δ.Υ.Φ.Κ.Α. Αττικής, με έ¬ 
δρα την Αθήνα 

2. Περιφερειακό Τμήμα ΥΠ.Ε.Δ.Υ.Φ.Κ.Α. Στερεός Ελλά¬ 
δας, με έδρα τη Λαμία 

3. Περιφερειακό Τμήμα ΥΠ.Ε.Δ.Υ.Φ.Κ.Α. Δυτικής Ελλά¬ 
δας, με έδρα την Πάτρα 


4. Περιφερειακό Τμήμα ΥΠ.Ε.Δ.Υ.Φ.Κ.Α. Πελοποννή- 
σου, με έδρα την Τρίπολη 

5. Περιφερειακό Τμήμα ΥΠ.Ε.Δ.Υ.Φ.Κ.Α. Ηπείρου, με έ¬ 
δρα τα Ιωάννινα 

6. Περιφερειακό Τμήμα ΥΠ.Ε.Δ.Υ.Φ.Κ.Α. Ανατολικής 
Μακεδονίας και Θράκης, με έδρα την Κομοτηνή 

7. Περιφερειακό Τμήμα ΥΠ.Ε.Δ.Υ.Φ.Κ.Α. Κεντρικής Μα¬ 
κεδονίας, με έδρα τη Θεσσαλονίκη 

8. Περιφερειακό Τμήμα ΥΠ.Ε.Δ.Υ.Φ.Κ.Α. Δυτικής Μακε¬ 
δονίας, με έδρα την Κοζάνη 

9. Περιφερειακό Τμήμα ΥΠ.Ε.Δ.Υ.Φ.Κ.Α. Θεσσαλίας, με 
έδρα τη Λάρισα 

10. Περιφερειακό Τμήμα ΥΠ.Ε.Δ.Υ.Φ.Κ.Α. Βορείου Αι¬ 
γαίου, με έδρα τη Μυτιλήνη 

11. Περιφερειακό Τμήμα ΥΠ.Ε.Δ.Υ.Φ.Κ.Α. Νοτίου Αιγαί¬ 
ου, με έδρα τη Σύρο 

12. Περιφερειακό Τμήμα ΥΠ.Ε.Δ.Υ.Φ.Κ.Α. Κρήτης, με έ¬ 
δρα το Ηράκλειο 

13. Περιφερειακό Τμήμα ΥΠ.Ε.Δ.Υ.Φ.Κ.Α. Ιονίων Νή¬ 
σων, με έδρατην Κέρκυρα 

Δ.1. Αρμοδιότητες περιφερειακών υπηρεσιών 

Οι αρμοδιότητες των περιφερειακών υπηρεσιών είναι: 

Α. Ο έλεγχος της παροχής υπηρεσιών πρωτοβάθμιας 
και δευτεροβάθμιας φροντίδας υγείας που παρέχονται 
στους ασφαλισμένους και συνταξιούχους των ασφαλιστι¬ 
κών οργανισμών μετά από εντολή του προϊσταμένου του 
τμήματος. 

Ο έλεγχος διενεργείται στα φαρμακεία, νοσοκομεία, ι¬ 
διωτικές κλινικές, εργαστήρια και κάθε άλλο φορέα παρο¬ 
χής υπηρεσιών υγείας και αφοράτηνπαρακολούθησητων 
όρων των συμβάσεων που συνάπτουν οι ασφαλιστικοί ορ¬ 
γανισμοί με τους φορείς παροχής υπηρεσιών Α/ θμιας και 
Β/θμιας περίθαλψης και την πιστή εφαρμογή των κανονι¬ 
σμών περίθαλψης και των οδηγιών που έχουν δοθεί. 

Β. Ο έλεγχος του έργου των υπηρετούντων στα ειδικά 
γραφεία ελέγχου των Νομών. 

Γ. Η σύνταξη πορισμάτων μετά από κάθε έλεγχο και η α¬ 
ποστολή τους στην Κεντρική Υπηρεσία. 

Δ. Η συγκέντρωση στατιστικών στοιχείων που έχουν 
σχέση με παροχές υγείας και η διαβίβασή τους στην Κε¬ 
ντρική Υπηρεσία με σκοπό την αξιολόγηση των στοιχείων 
αυτών. 

Άρθρο 2 

Υπηρεσία Επιχειρησιακού Σχεδιασμού 
και Ανάπτυξης Πληροφορικής 

Η συσταθείσα με το άρθρο 36 του Ν. 2676/99 (ΦΕΚ 
1/Α/99) Υπηρεσία Επιχειρησιακού Σχεδιασμού και Ανά¬ 
πτυξης Πληροφορικής στη Γενική Γραμματεία Κοιν. Α¬ 
σφαλίσεων του Υπουργείου Εργασίας και Κοιν. Ασφαλί¬ 
σεων, η οποία λειτουργεί σε επίπεδο Διεύθυνσης και υ¬ 
πάγεται απευθείας στον Υπουργό έχει ως αντικείμενο: 

α. Την εισήγηση μέτρων, το σχεδίασμά για την υλοποί¬ 
ησή τους και την προώθηση πιλοτικών εφαρμογών για τη 
μείωση του διοικητικού κόστους, την απλούστευση των 
διαδικασιών, την καθιέρωση ενιαίων διαδικασιών και την 
καθιέρωση διαδικασιών συνεργασίας και αλληλοεξυπη- 
ρέτησης μεταξύ των φορέων κοινωνικής ασφάλισης. 

β. Την προώθηση και ενσωμάτωση τεχνογνωσίας σε θέ¬ 
ματα εισφοροδιαφυγής, είσπραξης εισφορών, κλπ. 

γ. Τον καθορισμό μετρήσιμων στόχων και τον προσδιο¬ 
ρισμό δεικτών μέτρησης ποιότητας των υλοποιούμενων 
σχεδίων δράσης. 

δ. Την προώθηση σχεδίων γενικότερων συνεργασιών 
(Τράπεζες, Υπουργεία, κλπ) και την εξασφάλιση προγραμ¬ 
ματικών σχέσεων για παροχή στοιχείων και υπηρεσιών, κα¬ 
θώς και ανταλλαγή πληροφοριών και τεχνογνωσίας. 

ε. Την προώθηση ανάπτυξης τηλεϋπηρεσιών με την ευ- 
ρεία χρήση πολυμέσων, για την εξασφάλιση της ποιότη¬ 
τας των παρεχόμενων υπηρεσιών. 

στ. Το σχεδίασμά πιλοτικών εφαρμογών πληροφορικής 
και την παρακολούθηση και αξιολόγηση των αποτελε¬ 
σμάτων τους. 

ζ. Την παρακολούθηση, σε συνεργασία και στα πλαίσια 
των αρμοδιοτήτων της Υπηρεσίας Ανάπτυξης Πληροφο¬ 
ρικής, των εξελίξεων της τεχνολογίας και την προώθηση 
της σχετικής τεχνογνωσίας στους φορείς κοινωνικής α¬ 
σφάλισης. 

η. Την καθιέρωση, σε συνεργασία με την Υπηρεσία Α¬ 
νάπτυξης Πληροφορικής (Υ.Α.Π.), προτύπων και κανόνων 
που αφορούν στην προμήθεια υλικού και λογισμικού. 

θ. Την επιβολή κανόνων συμβατότητας και επικοινωνίας 
πληροφοριακών συστημάτων και εφαρμογών της Γ. Γ. Κ.Α., 
του Κέντρου Ηλεκτρονικών Υπολογιστών Κοινωνικών Υπη¬ 
ρεσιών (ΚΗΥΚΥ) και των φορέων εποπτείας τους. 

ι. Τη συγκέντρωση, επεξεργασία και ανάλυση στατιστι¬ 
κών ή άλλων στοιχείων, τη διενέργεια ερευνών και τη σύ¬ 
νταξη σχετικών εκθέσεων, την εκπόνηση συγκριτικών ή 
άλλων μελετών και την υποβολή προτάσεων για τα παρα¬ 
πάνω θέματα στον Υπουργό Εργασίας και Κοινωνικών Α¬ 
σφαλίσεων. 

ια. Την προώθηση μέτρων που εξασφαλίζουν το συντο¬ 
νισμό δράσεων των φορέων κοινωνικής ασφάλισης, με 
σκοπό τη μεγαλύτερη δυνατή αποτελεσματικότητάτους. 

ιβ. Τη μέριμνα για την οργάνωση και συμμετοχή σε ελ¬ 
ληνικές και διεθνείς ημερίδες, σεμινάρια και αποστολές 
και τη σύνταξη σχετικών ενημερωτικών εκθέσεων για την 
αξιοποίηση της ελληνικής και διεθνούς εμπειρίας και τη 
μεταφορά τεχνογνωσίας σε θέματα διοικητικής οργάνω¬ 
σης και λειτουργικού εκσυγχρονισμού. 

ιγ. Την κατάρτιση προγραμμάτων, χρηματοδοτούμε¬ 
νων από εθνικούς ή άλλους πόρους, στους τομείς της 
πληροφορικής και των επικοινωνιών, για την υποστήριξη 
των παραπάνω δράσεων. 

ιδ. Την εισήγηση στρατηγικής για τον τομέα Πληροφο¬ 
ρικής και το σχεδίασμά της υλοποίησής της. 

ιε. Οποιοδήποτε άλλο συναφές έργο ανατίθεται σε αυ¬ 
τήν από τον Υπουργό Εργασίας και Κοινωνικών Ασφαλί¬ 
σεων. 

Άρθρο 3 
Προσωπικό 

Οι υπηρεσίες των άρθρων 1 και 2 του παρόντος στελε¬ 
χώνονται από το παρακάτω προσωπικό (άρθρα 32 και 36 
του Ν. 2676/99), ως εξής: 

Α. ΥΠ.Ε.Δ.Υ.Φ.Κ.Α. 

1. Μόνιμο Προσωπικό 

- Κλάδος ΠΕ Ιατρών ειδικοτήτων 

Ο κλάδος ΠΕ Ιατρών ειδικοτήτων περιλαμβάνει θέσεις 
τριάντα (30), ειδικότητας παθολογίας ή γενικής ιατρικής. 

Προσόντα διορισμού στον εισαγωγικό βαθμό ορίζονται 
τα προβλεπόμενα στο Π.Δ. 50/2001 (ΦΕΚ39/Α) και πεντα¬ 
ετής εμπειρία. 

- Κλάδος ΠΕ Φαρμακοποιών 

Ο κλάδος ΠΕ Φαρμακοποιών περιλαμβάνει θέσεις είκο¬ 
σι πέντε (25). 


Προσόντα διορισμού για την πλήρωση των παραπάνω 
θέσεων ορίζονται τα προβλεπόμενα στο Π.Δ. 50/2001 
(ΦΕΚ 39/Α) και πενταετής εμπειρία. 

- Κλάδος ΠΕ Κοιν. Ασφάλισης. 

Μία (1) θέση με βαθμό Διευθυντού. 

Τριάντα οκτώ (38) θέσεις με βαθμό Δ-Α. 

- Κλάδος ΠΕ Πληροφορικής 

Μία (1) θέση ειδικότητας επιστήμης των υπολογιστών. 

2. Θέσεις ειδικού επιστημονικού προσωπικού με δετή 
θητεία (άρθρο 32του Ν. 2676/99 ΦΕΚ 1/Α/99): 

Μία (1) θέση ΠΕ Διοικητικού - Οικονομικού με εξειδί- 
κευση στα οικονομικά της υγείας. 

Προσόντα διορισμού ορίζονται τα προβλεπόμενα στην 
παρ. 2του άρθρου 25του Ν. 1943/91 (ΦΕΚ50/91). 

Μία (1) θέση ΠΕ Οικονομικού - Μαθηματικού με εξειδί- 
κευση στην επιχειρησιακή έρευνα. 

Προσόντα διορισμού ορίζονται τα προβλεπόμενα στην 
παρ. 2του άρθρου 25του Ν. 1943/91 (ΦΕΚ50/91). 

Μία (1) θέση ΠΕ Διοικητικού - Οικονομικού με εξειδί- 
κευση στη Διοίκηση δημοσίων υπηρεσιών ή επιχειρήσεων 
ή οργανισμών. 

Προσόντα διορισμού ορίζονται τα προβλεπόμενα στην 
παρ.2του άρθρου 25του Ν. 1943/91 (ΦΕΚ50/91). 

Δύο (2) θέσεις ΠΕ Πληροφορικής Επιστήμης των ηλε¬ 
κτρονικών υπολογιστών. 

Προσόντα διορισμού ορίζονται τα προβλεπόμενα στην 
παρ. 2του άρθρου 25του Ν. 1943/91 (ΦΕΚ50/91). 

3. Γ ια τις τοποθετήσεις, αποσπάσεις και μετατάξεις 
προσωπικού ακολουθείται η διαδικασία που προβλέπεται 
από τις εκάστοτε ισχύουσες διατάξεις. 

Β. Υπηρεσία Επιχειρησιακού Σχεδιασμού και Ανάπτυ¬ 
ξης Πληροφορικής. 

Δέκα πέντε (15) θέσεις ειδικού επιστημονικού προσωπι¬ 
κού με δετή θητεία: 

- Τέσσερις (4) θέσεις ΠΕ Πληροφορικής - Επιστήμης 
των ηλεκτρονικών υπολογιστών έκτων οποίων δύο (2) με 
εξειδίκευση στις βάσεις δεδομένων και δύο (2) με εξειδί- 
κευση στην ανάλυση και σχεδίαση συστημάτων. 

- Δύο (2) θέσεις ΠΕ Πληροφορικής - Μηχανικών ηλε¬ 
κτρονικών υπολογιστών εκ των οποίων μία (1) με εξειδί- 
κευση στη διαχείριση/διοίκηση συστημάτων ηλεκτρονι¬ 
κών υπολογιστών και μία (1) με εξειδίκευση στηντηλεμα- 
τική/τηλεπικοινωνίες. 

- Δύο (2) θέσεις ΠΕ Οικονομικού με εξειδίκευση στα 
πληροφοριακά συστήματα διοίκησης. 

-Δύο (2) θέσεις ΠΕ Μαθηματικών ή Οικονομολόγων με 
εξειδίκευση στην επιχειρησιακή έρευνα. 

- Τρεις (3) θέσεις ΠΕ Διοικητικού - Οικονομικού με εξει- 
δίκευση στην διοίκηση δημοσίων υπηρεσιών ή επιχειρή¬ 
σεων ή οργανισμών. 

- Δύο (2) θέσεις ΠΕ Αναλογιστών. 

Προσόντα διορισμού για την πλήρωση των παραπάνω 
θέσεων, ορίζονται τα αντίστοιχα προβλεπόμενα στην 
παρ. 2του άρθρου 25του Ν. 1943/91 (ΦΕΚ50/91). 

Πέντε (5) θέσεις μόνιμου προσωπκού κατηγορίας ΠΕ, 
ως εξής: 

- Δύο (2) θέσεις ΠΕ Πληροφορικής - Επιστήμης των η¬ 
λεκτρονικών υπολογιστών με εξειδίκευση στην ανάλυση 
και σχεδίαση συστημάτων. 

- Δύο (2) θέσεις ΠΕ Πληροφορικής - Μηχανικών ηλε¬ 
κτρονικών υπολογιστών εκ των οποίων μία (1) με εξειδί- 
κευση στη διαχείριση/διοίκηση συστημάτων ηλεκτρονι¬ 
κών υπολογιστών και μία (1) με εξειδίκευση στηντηλεμα- 
τική/τηλεπικοινωνίες. 

- Μία (1) θέση ΠΕ Μαθηματικού ή Οικονομολόγου με ε- 
ξειδίκευση στην επιχειρησιακή έρευνα ή τον Αναλογι¬ 
σμό. 

Η εξειδίκευση των ανωτέρω αποδεικνύεται είτε από 
σχετικό μεταπτυχιακό τίτλο είτε από βεβαιώσεις απα¬ 
σχόλησης στο σχετικό αντικείμενο για τουλάχιστον 3 
χρόνια. 

Επίσης απαιτείται 3ετής τουλάχιστον διοικητική εμπει¬ 
ρία στον αντίστοιχο τομέα εξειδίκευσης. 

Η κάλυψη των θέσεων αυτών, γίνεται σύμφωνα με τα 
προβλεπόμενα στα εδάφια β και γ της περ. Α της παρ. 2 
του άρθρου 36 του Ν. 2676/99 (ΦΕΚ1/Α/99). 

Άρθρο 4 

Προϊστάμενοι Υπηρεσιών 

1. Της ΥΠ.Ε.Δ.Υ.Φ.Κ.Α. πρόίσταται υπάλληλοςτου κλάδου 
ΠΕ Κοιν. Ασφάλισης, των Τμημάτων της ΥΠ.Ε.Δ.Υ.Φ.Κ.Α. 
πρόίστανται υπάλληλοι του κλάδου ΠΕ Κοιν. Ασφάλισης, 
πληντου Τμήματος Μηχανογραφικού Ελέγχου Δαπανών 
Υγείας, του οποίου πρόίσταται υπάλληλοςτου κλάδου ΠΕ 
Πληροφορικής. 

ΤωνπεριφερειακώνΤμημάτωντηςΥΠΕΔΥΦΚΑπροΐστα- 
νται υπάλληλοι του κλάδου ΠΕ Ιατρών ειδικοτήτων ή ΠΕ 
Φαρμακοποιών. 

2. Της Υπηρεσίας Επιχειρησιακού Σχεδιασμού και Ανά¬ 
πτυξης Πληροφορικής, πρόίσταται ειδικός επιστήμονας 
(άρθρο 36 παράγρ. 2 περ. Αδ’ Ν. 2676/99). 

Στον Υφυπουργό Εργασίας και Κοινωνικών Ασφαλίσε¬ 
ων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 27 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Λ.ΤΖΑΝΗΣ Γ. ΔΡΥΣ 

ΕΡΓΑΣΙΑΣ ΚΑΙ ΚΟΙΝΩΝ.ΑΣΦΑΛΙΣΕΩΝ 

Ν. ΦΑΡΜΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 276 
Συμμετοχή του ΟΓΑ στις δαπάνες λειτουργίας των υπηρε- 
σιώντου Ελεγκτικού Συνεδρίου. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 25 του Ν.Δ/τος 1265/72 (Α 
197), όπως ισχύουν με το άρθρο 89 του π.δ/τος 774/80 
"Περί κωδικοποιήσεως σε ενιαίο κείμενο των περί Ελε¬ 
γκτικού Συνεδρίου ισχυουσών διατάξεων υπό τον τίτλον 
Οργανισμός Ελεγκτικού Συνεδρίου" (Α 189) 

2. Τις διατάξεις των άρθρων 23 παρ. 1 εδ. στ., 24 παρ. 
1,2εδ.γκαιπαρ.3εδ.ε, 26 παρ. 1 και 27 παρ. 1 εδ. δ του 
Ν. 1558/85 "Κυβέρνηση και Κυβερνητικά όργανα" (Α 
137). 

3. Τις διατάξεις του π.δ/τος 213/92 (Α 102). 

4. Τις διατάξεις του π.δ/τος 372/95 (Α201). 


5. Τις διατάξεις του άρθρου 29 Ατού Ν. 1558/85 (Α 137), 
το οποίο προστέθηκε με το άρθρο 27 του Ν. 2081/92 (Α 
154) και τροποποιήθηκε με το άρθρο 1 παρ. 2εδ. α'του Ν. 
2469/97 (Α 38). 

6. Την Φ34/194/2000 κοινή απόφαση των Υπουργών Ερ¬ 
γασίας και Κοινωνικών Ασφαλίσεων, Δικαιοσύνης και Ο- 
κονομικών «Διενέργεια κατασταλτικού ελέγχου στην έ¬ 
δρα του Οργανισμού Γεωργικών Ασφαλίσεων (ΟΓΑ)» (Β 
1439). 

7. Την απόφαση 80027/2000 του Πρωθυπουργού και 
του Υπουργού Εργασίας και Κοινωνικών Ασφαλίσεων "Α¬ 
νάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων" (Β 610). 

8. Τις διατάξεις της παρ. 3 του άρθρου 22 του Ν. 2362/ 
95 (Α 247). 

9. Την 1039386/441/Α0006/2000 απόφαση του Πρωθυ¬ 
πουργού και του Υπουργού Οικονομικών, «Ανάθεση αρ¬ 
μοδιοτήτων Υπουργού Οικονομικών στους Υφυπουργούς 
Οικονομικών» (Β 571). 

10. Το γεγονός ότι από τις διατάξεις του παρόντος δια¬ 
τάγματος επιβαρύνεται ο προϋπολογισμός του Οργανι¬ 
σμού Γεωργικών Ασφαλίσεων (ΟΓΑ) το έτος 2001 κατά 
4.000.000 δρχ. (11.738,811 ΕΥΡΩ). Γιατην κάλυψη της α¬ 
νωτέρω δαπάνης έχει εγγράφει η σχετική πίστωση στο 
προϋπολογισμό του ΟΓΑ (Κ.Α. 00.10. 0261). 

11. Την 139/2001 γνωμοδότηση του Συμβουλίου της Ε¬ 
πικράτειας με πρόταση των Υφυπουργών Εργασίας και 
Κοινωνικών Ασφαλίσεων και Οικονομικών και του Υπουρ¬ 
γού Δικαιοσύνης, αποφασίζουμε: 

Άρθρο 1 

1. Η αμοιβή των υπαλλήλων του Ελεγκτικού Συνεδρί¬ 
ου που θα απασχοληθούν υπερωριακά στην έδρα του 
Οργανισμού Γεωργικών Ασφαλίσεων (ΟΓΑ), για τη διε¬ 
νέργεια κατασταλτικού ελέγχου των οικονομικών δια¬ 
χειριστικών χρήσεων των ετών 1994 έως και 1997, βα¬ 
ρύνει εξ ολοκλήρου τον προϋπολογισμό του οργανι¬ 
σμού αυτού. 

2. Η δαπάνη της προηγουμένης παραγράφου ορίζεται 
στο ποσό των τεσσάρων εκατομμυρίων (4.000.000) δρχ. 
(11.738,811 ΕΥΡΩ). 

Ο έλεγχος των παραπάνω χρήσεων θα πραγματοποιη¬ 
θεί εντός του έτους 2001. 

Άρθρο 2 

Η ισχύς των διατάξεων του παρόντος διατάγματος αρ¬ 
χίζει από της δημοσιεύσεώς του στην Εφημερίδα της Κυ- 
βερνήσεως. 

Στον Υφυπουργό Εργασίας και Κοινωνικών Ασφαλίσε¬ 
ων αναθέτουμε την δημοσίευση και εκτέλεση του παρό¬ 
ντος διατάγματος. 

Αθήνα, 23 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝΩΝ.ΑΣΦΑΛΙΣΕΩΝ 

Γ. ΔΡΥΣ Ν. ΦΑΡΜΑΚΗΣ 

ΔΙΚΑΙΟΣΥΝΗΣ 

Μ. ΣΤΑΘΟΠΟΥΛΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 277 
Συμμετοχή του Ταμείου Σύνταξης και Επικουρικής Ασφά¬ 
λισης Προσωπικού Γεωργικών Συνεταιριστικών Οργα¬ 
νώσεων στις δαπάνες λειτουργίας των υπηρεσιώντου 
Ελεγκτικού Συνεδρίου. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 89 του π.δ/τος 774/80 "Πε¬ 
ρί κωδικοποιήσεως σε ενιαίο κείμενο των περί Ελεγκτικού 
Συνεδρίου ισχυουσών διατάξεων υπό τον τίτλον Οργανι¬ 
σμός Ελεγκτικού Συνεδρίου" (Α 189). 

2. Τιςδιατάξειςτωνάρθρων23παρ. 1 εδ. στ., 24παρ. 1, 
2εδ. γ καιπαρ. 3 εδ. ε, 26παρ. 1 και 27 παρ. 1 εδ. δ του Ν. 
1558/85 "Κυβέρνηση και Κυβερνητικά όργανα" (Α 137). 

3. Τις διατάξεις του π.δ/τος 213/92 (Α 102). 

4. Τις διατάξεις του π.δ/τος 372/95 (Α 201). 

5. Τις διατάξεις του άρθρου 29Ατου Ν. 1558/85 (Α 137), 
το οποίο προστέθηκε με το άρθρο 27 του Ν. 2081/92 (Α 
154) και τροποποιήθηκε με το άρθρο 1 παρ. 2εδ. α'του Ν. 
2469/97 (Α 38). 

6. Τη ν Φ23/199/5.9.2000 κο ινή απόφαση των Υπο υ ργών 
Εργασίας και Κοινωνικών Ασφαλίσεων και Δικαιοσύνης 
«Διενέργεια κατασταλτικού ελέγχου στην έδρα του Τα¬ 
μείου Σύνταξης και Επικουρικής Ασφάλισης Προσωπι¬ 
κού Γ εωργικών Συνεταιριστικών Οργανώσεων» (Β 1154/ 
18.9.2000). 

7. Την απόφαση 80027/2000 του Πρωθυπουργού και 
του Υπουργού Εργασίας και Κοινωνικών Ασφαλίσεων "Α¬ 
νάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων" (Β 610). 

8. Το γεγονός ότι από τις διατάξεις του παρόντος δια¬ 
τάγματος επιβαρύνεται ο προϋπολογισμός του Ταμείου 
Σύνταξης και Επικουρικής Ασφάλισης Προσωπικού Γε¬ 
ωργικών Συνεταιριστικών Οργανώσεων (ΤΣΕΑΠΓΣΟ) το 
έτος 2001 κατά 20.000.000 δρχ. (58.694,04 ΕΥΡΩ). Για 
την κάλυψη της ανωτέρω δαπάνης έχει εγγράφει η σχετι¬ 
κή πίστωση στο προϋπολογισμό του ΤΣΕΑΠΓΣΟ (Κ.Α. 
00.10.0261). 

9. Την 280/29.5.2001 γνωμοδότηση του Συμβουλίου της 
Επικράτειας με πρόταση του Υφυπουργού Εργασίας και 
Κοινωνικών Ασφαλίσεων και του Υπουργού Δικαιοσύνης, 
αποφασίζουμε: 

Άρθρο 1 

1. Η αμοιβή των υπαλλήλων του Ελεγκτικού Συνεδρίου 
που θα απασχοληθούν υπερωριακά στην έδρα του Ταμεί¬ 
ου Σύνταξης και Επικουρικής Ασφάλισης Προσωπικού 
Γεωργικών Συνεταιριστικών Οργανώσεων (ΤΣΕΑΠΓΣΟ), 
για τη διενέργεια κατασταλτικού ελέγχου των οικονομι¬ 
κών διαχειριστικώνχρήσεωντωνετών 1985 έως και 1995, 
βαρύνει εξ ολοκλήρου τον προϋπολογισμό του Ταμείου 
αυτού. 

2. Η δαπάνη της προηγουμένης παραγράφου ορίζεται 
στο ποσό των είκοσι εκατομμυρίων (20.000.000) δρχ. 
(58.694,04 ΕΥΡΩ). 

Ο έλεγχος των παραπάνω χρήσεων θα πραγματοποιη¬ 
θεί εντός του έτους 2001. 

Άρθρο 2 

Η ισχύς των διατάξεων του παρόντος διατάγματος αρ¬ 


χίζει απάτης δημοσιεύσεώςτου στην Εφημερίδα της Κυ- 
βερνήσεως. 

Στον Υφυπουργό Εργασίας και Κοινωνικών Ασφαλίσε¬ 
ων αναθέτουμε την δημοσίευση και εκτέλεση του παρό¬ 
ντος διατάγματος. 

Αθήνα, 23 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝ.ΑΣΦΑΛΙΣΕΩΝ ΔΙΚΑΙΟΣΥΝΗΣ 

Ν. ΦΑΡΜΑΚΗΣ Μ. ΣΤΑΘΟΠΟΥΛΟΣ 

-♦- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 278 
Συμμετοχή του Ταμείου Ασφάλισης Ναυτικών Πρακτό¬ 
ρων και Υπαλλήλων στις δαπάνες λειτουργίας των υ¬ 
πηρεσιώντου Ελεγκτικού Συνεδρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 89 του π.δ/τος 774/80 "Πε¬ 
ρί κωδικοποιήσεως σε ενιαίο κείμενο των περί Ελεγκτικού 
Συνεδρίου ισχυουσών διατάξεων υπό τον τίτλον Οργανι¬ 
σμός Ελεγκτικού Συνεδρίου" (Α 189). 

2. Τις διατάξεις των άρθρων 23 παρ. 1 εδ. στ., 24 παρ. 1, 
2εδ. γ καιπαρ. 3 εδ. ε, 26 παρ. 1 και 27 παρ. 1 εδ. δ του Ν. 
1558/85 "Κυβέρνηση και Κυβερνητικά όργανα" (Α 137). 

3. Τις διατάξεις του π.δ/τος 213/92 (Α 102). 

4. Τις διατάξεις του π.δ/τος 372/95 (Α201). 

5. Τις διατάξεις του άρθρου 29Ατου Ν. 1558/85 (Α 137), 
το οποίο προστέθηκε με το άρθρο 27 του Ν. 2081/92 (Α 
154) καιτροποποιήθηκε με το άρθρο 1 παρ. 2εδ. α'του Ν. 
2469/97 (Α 38). 

6. Την Φ29/27/6.11.2000 κοινή απόφαση των Υπουργών 
Εργασίας και Κοινωνικών Ασφαλίσεων και Δικαιοσύνης 
«Διενέργεια κατασταλτικού ελέγχου στην έδρα του Τα¬ 
μείου Ασφάλισης Ναυτικών Πρακτόρων και Υπαλλήλων» 
(Β 1434/27.11.2000). 

7. Την απόφαση 80027/2000 του Πρωθυπουργού και 
του Υπουργού Εργασίας και Κοινωνικών Ασφαλίσεων "Α¬ 
νάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων" (Β 610). 

8. Το γεγονός ότι από τις διατάξεις του παρόντος δια¬ 
τάγματος επιβαρύνεται ο προϋπολογισμός του Ταμείου 
Ασφάλισης Ναυτικών Πρακτόρων και Υπαλλήλων (ΤΑΝ- 
ΠΥ) το έτος 2001 κατά 6.000.000 δρχ. (17.608,217 ΕΥΡΩ). 
Για την κάλυψη της ανωτέρω δαπάνης έχει εγγράφει η 
σχετική πίστωση στο προϋπολογισμό του ΤΑΝΠΥ (Κ.Α. 
00.10.0261). 

9. Την 281/29.5.2001 γνωμοδότηση του Συμβουλίου της 
Επικράτειας με πρόταση του Υφυπουργού Εργασίας και 
Κοινωνικών Ασφαλίσεων και του Υπουργού Δικαιοσύνης, 
αποφασίζουμε: 

Άρθρο 1 

1. Η αμοιβή των υπαλλήλωντου Ελεγκτικού Συνεδρίου, 
που θα απασχοληθούν υπερωριακά στην έδρα του Ταμεί¬ 
ου Ασφάλισης Ναυτικών Πρακτόρων και Υπαλλήλων 

(ΤΑΝΠΥ), για τη διενέργεια κατασταλτικού ελέγχου των 
οικονομικών διαχειριστικών χρήσεων των ετών 1985 έως 
και 1997, βαρύνει εξ ολοκλήρου τον προϋπολογισμό του 
Ταμείου αυτού. 

2. Η δαπάνη της προηγουμένης παραγράφου ορίζεται 
στο ποσό των έξι εκατομμυρίων (6.000.000) δρχ. 
(17.608,217 ΕΥΡΩ). 

Ο έλεγχος των παραπάνω χρήσεων θα πραγματοποιη¬ 
θεί εντός του έτους 2001. 

Άρθρο 2 

Η ισχύς των διατάξεων του παρόντος διατάγματος αρ¬ 
χίζει από της δημοσιεύσεώς του στην Εφημερίδα της Κυ- 
βερνήσεως. 

Στον Υφυπουργό Εργασίας και Κοινωνικών Ασφαλίσε¬ 
ων αναθέτουμε την δημοσίευση και εκτέλεση του παρό¬ 
ντος διατάγματος. 

Αθήνα, 23 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝ.ΑΣΦΑΛΙΣΕΩΝ ΔΙΚΑΙΟΣΥΝΗΣ 

Ν.ΦΑΡΜΑΚΗΣ Μ. ΣΤΑΘΟΠΟΥΛΟΣ 

-♦- 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 279 
Τροποποίηση του Π.Δ. 363/84 (ΦΕΚΑ’ 125/30.8.84) «Κα¬ 
νονισμός συναγερμού και γυμνασίων στα εμπορικά 
πλοία». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 9 και 13του Ν. 1045/80 "Περί κυρώσεωςτης 
υπογραφείσης εν Λονδίνω Διεθνούς Συμβάσεως περί α¬ 
σφαλείας της ανθρώπινης ζωής εν θαλάσση 1974 και άλ¬ 
λων τινών διατάξεων" (ΦΕΚΑ’ 95/80). 

2. Τα άρθρα 2 παρ. 1, 32 και 36 του Κεφαλαίου Δ’ του 
Ν.Δ. 187/73 "Περί Κώδικος Δημοσίου Ναυτικού Δικαίου" 
(ΦΕΚΑ’261/73). 

3. Τις διατάξεις του άρθρου 29α του Ν. 1558/85 "Κυβέρ¬ 
νηση και κυβερνητικά όργανα" (Α’ 137), που προστέθηκε 
με το άρθρο 27 του Ν. 2081/92 (Α’ 154) και τροποποιήθη¬ 
κε με το άρθρο 1 παρ. 2α του Ν. 2469/97 (Α’ 38). 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

5. Την αριθμ. 352/16.2.2001 γνωμοδότηση του Συμβου¬ 
λίου Εμπορικού Ναυτικού. 

6. Την αριθμ. 278/29.5.2001 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εμπορικής Ναυτιλίας, αποφασίζουμε: 

Άρθρο 1 

Το άρθρο 14του Π.Δ. 363/84 (ΦΕΚΑ’ 125/84), αντικαθί¬ 
σταται ως ακολούθως: 

«Άρθρο 14 

α) Μετά τον απόπλου του επιβατηγού πλοίου, γίνεται α¬ 
πό τα μεγάφωνα ανακοίνωση προς τους επιβάτες, στην 


Ελληνική και Αγγλική γλώσσα, για τις θέσεις στις οποίες 
ευρίσκονται τα ατομικά σωσίβια, τα λοιπά σωστικά μέσα 
του πλοίου και οι σταθμοί συγκεντρώσεως των επιβατών. 

β) Μετά την εν λόγω ανακοίνωση, σε όλους τους κλει¬ 
στούς χώρους παραμονής επιβατών, γίνεται επίδειξη του 
τρόπου χρήσεως των ατομικών σωσιβίων από ειδικευμέ¬ 
να προς τούτο μέλη του πληρώματος και προβολή βιντε¬ 
οταινίας, από κλειστό ή ισοδύναμο σύστημα βίντεο - τη- 
λεοράσεωςτο οποίο διαθέτει το πλοίο, αναφορικά με τον 
τρόπο χρήσεως των σωστικών μέσων του πλοίου, τις θέ¬ 
σεις στις οποίες αυτά ευρίσκονται, καθώς και τους χώ¬ 
ρους οι οποίοι έχουν χαρακτηρισθεί και χρησιμοποιού¬ 
νται ως σταθμοί συγκεντρώσεως επιβατών. Στα υδροπτέ- 
ρυγα πλοία, σε χώρους όπου δεν είναι δυνατή η 
τοποθέτηση του κλειστού συστήματος βίντεο - τηλεορά- 
σεως, η σχετική επίδειξη και ενημέρωση γίνεται από ειδι¬ 
κευμένα προς τούτο μέλη του πληρώματος. 

γ) Το βασικό περιεχόμενο της ανακοινώσεως και της βι¬ 
ντεοταινίας των δύο προηγουμένων παραγράφων του 
παρόντος άρθρου, καθορίζεται από τον Κ.Ε.Ε.Π. 

δ) Από τις υποχρεώσεις των παραγράφων (α) και (β) του 
παρόντος άρθρου, εξαιρούνται τα Ε/Γ πλοία τα οποία ε- 
κτελούν τοπικούς πλόες, καθώς και εκείνα των οποίων η 
συνολική διάρκειατωνπλόωντους είναι μικρότερητης μι- 
σής ώρας». 

Άρθρο 2 

Η ισχύς του παρόντος διατάγματος αρχίζει με την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε την 
δημοσίευση και εκτέλεση του παρόντος διατάγματος. 

Αθήνα, 23 Αυγούστου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΠΑΠΟΥΤΣΗΣ 
-♦- 

( 6 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 280 
Μετάταξη του Υπολιμεναρχείου Νάξου σε Λιμεναρχείο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπ’ όψη: 

α) Την διάταξη του αρθ. 13 παραγρ. 1 του Ν. 672/1977 
"Περί τροποποιήσεως και συμπληρώσεως του ΝΔ 530/ 
1970 "περί Λιμενοφυλάκων και ετέρων τινών διατάξεων" 
(Α’ 235). 

β) Το αρθ. 29Α του Ν. 1558/1985 "Κυβέρνηση και κυ¬ 
βερνητικά όργανα" (Α’ 137) όπως προστέθηκε με το αρθ. 
27 του Ν. 2081/1992 (Α’ 154) και τροποποιήθηκε με το 
αρθ. 1 παρ. 2 εδάφιο α’του Ν. 2469/1997 (Α’ 38). 

γ) Το άρθρο 1 παρ. III εδ. 2του Π.Δ. 55/96 "Περιορισμός 
συναρμοδιοτήτων κατά την έκδοση διοικητικών πράξεων" 
(Α’ 48). 

δ) Το γεγονός ότι από τις διατάξεις του διατάγματος δεν 
προκαλείται δαπάνη σε βάρος του κρατικού προϋπολογι¬ 
σμού. 

ε) Την με αριθ. 1222.1/14/2001/7.3.2001 πρόταση του 
Αρχηγού Λιμενικού Σώματος. 

στ) Την με αριθμ. 411/2001 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εμπορικής Ναυτιλίας, αποφασίζουμε: 

Άρθρο μόνο 

Το Υπολιμεναρχείο Νάξου μετατάσσεται σε Λιμεναρ¬ 
χείο με περιφέρεια τοπικής αρμοδιότητάςτου όπως αυτή 
ορίζεται στο άρθρο μόνο παρ. 2 του Π.Δ. 758/76 (Α’ 273), 
όπως αυτό τροποποιήθηκε με το άρθρο. 1 παρ. 2του Π.Δ. 
204/79 (Α’ 54) και ισχύει σήμερα. 

Στον Υπουργό Εμπορικής Ναυτιλίας αναθέτουμε την 
δημοσίευση και εκτέλεση αυτού του διατάγματος. 

Αθήνα, 23 Αυγούστου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΠΑΠΟΥΤΣΗΣ 
-♦- 

(7) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 281 
Αύξηση επιδομάτων ανέργων ναυτικών. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 6002/1934 (Α’ 37) 
"Περί προστασίας των ανέργων εργατών θαλάσσης και 
των οικογενειών αυτών" όπως συμπληρώθηκε με το άρ¬ 
θρο 1 του Α.Ν. 113/1936 (Α’ 398) και του άρθρου 5 του ί¬ 
διου Νόμου, όπωςαντικαταστάθηκεμετο άρθρο5του Ν. 
318/1976 (Α’ 111) "Περί συστάσεως οργανικών θέσεων 
κ.λ.π.". 

2. Το άρθρο 29Ατου Ν. 1558/1985 (Α’ 137), όπως προ¬ 
στέθηκε μετο άρθρο 27του Ν. 2081/1992 (Α’ 154) και τρο¬ 
ποποιήθηκε με το άρθρο 1 παρ. 2α του Ν. 2469/1997 (Α’ 
38). 

3. Την αριθμ. 1039386/441/Α0006/21.4.2000 Απόφαση 


του Πρωθυπουργού και του Υπουργού Οικονομικών "Α¬ 
νάθεση αρμοδιοτήτωντου Υπουργού Οικονομικών στους 
Υφυπουργούς Οικονομικών" (Β’ 571). 

4. Την αριθμ. 349/28.12.2000 γνωμοδότηση του Συμ¬ 
βουλίου Εμπορικού Ναυτικού (Σ.Ε.Ν.). 

5. Το γεγονός ότι η προκαλούμενη δαπάνη απότηνπρο- 
τεινόμενη διάταξη για το έτος 2001 εκ δρχ. 149 εκατ. θα 
καλυφθεί από την εγγεγραμμένη στον Κ.Α.Ε. 0651 πίστω¬ 
ση του προϋπολογισμού του Οίκου Ναύτου και για τα ε¬ 
πόμενα έτη από τις πιστώσεις που θα εγγράφονται στον 
ανωτέρω προϋπολογισμό για το σκοπό αυτό. 

6. Την αριθμ. 277/2001 γνωμοδότηση του Συμβουλίου 
της Επικράτειας, με πρόταση του Υπουργού Εμπορικής 
Ναυτιλίας και του Υφυπουργού Οικονομικών, αποφασί¬ 
ζουμε τα εξής: 

Άρθρο 1 

Η παρ. 1 του άρθρου 1 του Π.Δ. 228/1998 (Α’ 176) όπως 
τροποποιήθηκε μετο άρθρο 1 του Π.Δ. 110/2000 (Α’ 104), 
τροποποιείται ως ακολούθως: 

«Στους ανέργους ναυτικούς παρέχεται από το Κεφά¬ 
λαιο Ανεργίας και Ασθένειας (Κ.Α.Α.Ν) μηνιαίο επίδομα 
ποσού 90.000 δραχμών για τους έγγαμους ή διαζευγμέ¬ 
νους με παιδιά των οποίων έχουν την επιμέλεια και 70.000 
δραχμών για τους άγαμους ή διαζευγμένους χωρίς παι¬ 
διά». 

Άρθρο 2 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 23 Αυγούστου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΔΡΥΣ ΧΡΗΣΤΟΣ ΠΑΠΟΥΤΣΗΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























